Nemoj nikome reći
Nemoj nikome reći hrvatska je teen-humoristična serija iz 2015. koju su režirali Ivan Livaković i Andrija Mardešić, a producirala Kombinat produkcija. Obuhvaća 12 epizoda a glavne uloge tumače Mia Anočić Valentić, Tena Nemet Brankov, Matija Cigir, Sara Duvnjak, Matija Prskalo i Hrvoje Kečkeš. Radnja se odvija oko Helene, cinične 17-godišnje djevojke koja je iz Našica došla u gimnaziju u Zagrebu, te koja na šaljiv način publici opisuje svoje doživljaje iz škole, u kojoj prednjače cure Brigita i Iva, ali i iz osobnog života svojih roditelja, Anite i Davora.

Autori serije su u priču uključili razne moderne i inovativne stilizacije vezane uz Facebook, Twitter i Instagram, kao i široku lepezu animacije i vizualnih efekata. Dotakla se i raznih tema hrvatske svakodnevice, kao što su alkoholizam među mladima, opijati, tulumi, homoseksualnost, maltretiranja u školi, te i ovisnosti o društvenim mrežama. Reakcije gledatelja bile su podvojene—dio ih je gledao na seriju kao osvježenje, drugime se činila odveć radikalna—no kritike su većinom  bile pozitivne.

Glavne uloge 
Mia Anočić Valentić - Helena Jurić
Tena Nemet Brankov - Iva Tarle
Matija Cigir - Mario Bubalo
Sara Duvnjak - Brigita Vuković
Matija Prskalo - Anita Jurić
Hrvoje Kečkeš - Dalibor Jurić
Marin Radman - Lucas
Hrvoje Vladisavljević - Matija
Dinka Vuković - Emanuela

Vanjske poveznice 
Nemoj nikome reći na IMDb-u

Izvori 

Hrvatske TV-serije
Humoristične serije
Authority control 2